Rettens dom (Syvende Afdeling) af 20. september 2019 – FVE Holýšov I m.fl. mod Kommissionen
(Sag T-217/17)
»Statsstøtte – markedet for elektricitet produceret fra vedvarende kilder – foranstaltninger, der fastsætter en minimumstilbagekøbspris for elektricitet produceret fra vedvarende kilder, eller som udbetaler en præmie til producenter af denne elektricitet – ændring af de oprindelige foranstaltninger – afgørelse, som erklærer støtteordningen forenelig med det indre marked efter den indledende undersøgelsesfase – artikel 107, stk. 3, litra c), TEUF – modtagere af støtten og modtagernes aktionærer – berettiget forventning – statsmidler – Kommissionens kompetence til at undersøge foranstaltningernes forenelighed med andre bestemmelser i EU-retten end dem, som omhandler statsstøtte«
1.      Annullationssøgsmål – akter, der kan være genstand for søgsmål – begreb – akter, der fremkalder bindende retsvirkninger – skrivelse fra Kommissionen, der indeholder en simpel tilkendegivelse af en juridisk holdning afgivet efter en klage vedrørende en påtænkt støtte, som hverken var meddelt eller gennemført – udelukket
(Art. 263 TEUF; Rådets forordning nr. 659/1999, art. 4)
(jf. præmis 47-50 og 57)
2.      EU-ret – principper – beskyttelse af den berettigede forventning – betingelser
(jf. præmis 66-68)
3.      Statsstøtte – begreb – støtte hidrørende fra statsmidler – politik, der indebærer offentlig støtte til producenterne af el fra vedvarende energikilder – midler fra en afgift, som er pålagt slutbrugerne – afgiften kan sidestilles med en skattelignende afgift – opkrævning og fordeling af organismer, der er udpeget og bemyndiget af staten – omfattet
(Art. 107, stk. 1, TEUF)
(jf. præmis 97-108, 111, 117 og 126)
4.      Statsstøtte – forbud – undtagelser – støtte, der kan anses for forenelig med det indre marked – støtte til miljøbeskyttelse – retningslinjer for statsstøtte til miljøbeskyttelse – driftsstøtte til fremstilling af vedvarende energi – kontrolordning, der har til formål at forebygge en risiko for overkompensation som følge af en kumulation af støtte eller betaling af et beløb, der overstiger forskellen mellem produktionsomkostningen og markedsprisen – lovlighed
(Art. 107, stk. 1, TEUF; Kommissionens meddelelse 2008/C 82/01, punkt 107 og 109)
(jf. præmis 133-135)
5.      Statsstøtte – administrativ procedure – Kommissionens forpligtelser – støttemodtagerens mulighed for at kunne påberåbe sig en så udstrakt ret som retten til forsvar – foreligger ikke
(Art. 108, stk. 2 og 3, TEUF; Den Europæiske Unions charter om grundlæggende rettigheder, art. 41 og 48)
(jf. præmis 140 og 141)
6.      Statsstøtte – Kommissionens undersøgelse – en støttes forenelighed med det indre marked – skøn – hensyntagen til sammenhængen mellem de bestemmelser, der regulerer statsstøtte, og andre bestemmelser i traktaten
(Art. 5 TEU; art. 107, stk. 1, TEUF og art. 108 TEUF)
(jf. præmis 152-157)
7.      Annullationssøgsmål – anbringender – magtfordrejning – begreb
(Art. 263 TEUF)
(jf. præmis 160)
Angående
Søgsmål anlagt i henhold til artikel 263 TEUF med påstand om delvis annullation af Kommissionens afgørelse C(2016) 7827 endelig af 28. november 2016 om statsstøtte SA.40171 (2015/NN), fremme af fremstilling af elektricitet fra vedvarende energikilder, hvoraf et resumé blev offentliggjort i Den Europæiske Unions Tidende (EUT 2017, C 69, s. 2).
Konklusion
1)
Europa-Kommissionen frifindes.
2)
FVE Holýšov I s. r. o. og de 27 øvrige sagsøgere, hvis navne er opført i bilaget til dommen, bærer deres egne omkostninger og betaler de af Kommissionen afholdte omkostninger.
3)
Den Tjekkiske Republik, Kongeriget Spanien, Republikken Cypern og Den Slovakiske Republik bærer hver deres egne omkostninger.